191 Jurare

Saluator vetat iurarentum, Matt. 5[:34]: *Non jurare omnino.* Vbi dicit Augustinus, *De Verbo Domini*,[[1]](#endnote-1) hoc dixit Christus ne quis appeteret iurare et assiduitate iurandi laberetur iniurium. Racio[[2]](#endnote-2) non est iurandum nisi necessitate vrgente, sic ergo [Matt. 5:37] *sermo vester, est, est; non, non. Quod amplius est a malo est*, id est, a malo illius cui iuraretur, qui aliter non uult nisi audiat iuramentum. Abraham optulit se ad iurandum regi Abimelech in confederacione inter ipsos propter incredulitatem ipsius, Gen. 20[:2]. Vnde Chrisostomus, homilia 12,[[3]](#endnote-3) per quecumque nisi iuramentum interdicatur, non possunt periuria amputari. Nemo est enim qui freuenter iuret quin illum periuret ut qui frequenter <~~percutit~~> loquetur necesse est ut aliquando inpura loquatur, et qui frequenter percutit necesse est ut aliquano iniuste percutit.

Ideo dicitur Eccli. 23[:9; 12]: *Ne assuescat os tuum: multi* <id est> *[enim] casus in illa*. Et sequitur, *Vir multum jurans* replebitur *iniquitate*. Propter quod Jac. 5[:12] dicitur, *Ante omnia, fratres mei, nolite jurare, neque per cælum*, etc. Vnde Chrisostomus, *Homilia* 12,[[4]](#endnote-4) per quodcumque iurat homo in quantum in se est illud sanctificat. Ideo in hoc ydolatriam facit iurando, igitur reddenda fuit iuramenta Domino quando, scilicet, in necessitte iurare licebit, Deut. 6[:13]: *Dominum Deum tuum timebis*, *ac per nomen* eius *jurabis*. Ideo debet iuramentum esse de lictis et honestis.

Vnde dicit Ysidorus, *De summo bono,* libro 3, capitulo 31,[[5]](#endnote-5) non est obseruandum iuramentum quod male permittitur et sequitur ibidem quacumque arte verborum iuratur, Deus, qui est testis consciencie, ita hoc accipit, sicut ille cui juratur intelligit. Quia talis dicitur reus est quia nomen Deum in uanum assumit et proximum decipit. Nota ergo ad hoc quod iuramentum sit licitum oportet tria concurrere: veritas in consciencia iurantis. Secundo iudicium in causa ut scilicet sit cum deliberacione debita, et quod sic iusticia in re iudicata, Jer. 4[:2]: Jurabit*: Vivit Dominus in veritate, in justitia et judicio*.

Item, nota quod Chrisostomous, vbi supra,[[6]](#endnote-6) quo qui per aliud jurat quam per Deum dupliciter peccat quia iurat et quia illud deificat per quod iurat inquantum in se est.

Item ibidem qui per aliud iurat quam per Deum facit illud melius quam seipsum.

Item, secundum illud *De summo bono,* libro 2,[[7]](#endnote-7) delinquit qui alios iurare cogunt et maxime si sciat alium falsum iuraturum. Vnde dicit Augustinus in quodam sermone,[[8]](#endnote-8) de perjurio si nescit eum falsum iuraturum et cogit eum iurare leue peccatum est, set tamen humana temptacio est. Si autem sciat eum falsum iuraturum et /f. 57rb/ cogit eum iurare homicida est immo vincit homicidam quia suam animam perdit et illius qui perjurat, Leu. 19[:12]: *Non perjurabis in nomine.* Et Deut. 2[:11]: *Non usurpabis nomen Dei tui frustra*. Nota hic de Marco Regulo quoniam seruauit iuramentum, secundum Augustinus, *De civitate* libro primo, capitulo 16.[[9]](#endnote-9)

1. Augustine, *De Sermone Domini in Monte* 1.51 (PL 34:1255): Ita ergo intelligitur praecepisse Dominum ne juretur, ne quisquam sicut bonum appetat jusjurandum, et assiduitate jurandi ad perjurium per consuetudinem delabatur. Quapropter qui intelligit, non in bonis, sed in necessariis jurationem habendam, refrenet se quantum potest, ut non ea utatur, nisi necessitate, cum videt pigros esse homines ad credendum, quod eis utile est credere, nisi juratione firmentur [2 1Kb] . [↑](#endnote-ref-1)
2. Cf. Thomas Aquinas, *Summa Theologica* 2-2, quest. 89, art. 2, preaeterea: sit autem sermo vester, est, est; non, non. Quod autem his abundantius est a malo est. [↑](#endnote-ref-2)
3. (Pseudo-)Chrysostom, *Opus imperfectum in Mattheum*, Homilia 12 cap. 5 (PG 56:697): Nam nisi juramentum interdicatur, non possunt amputari perjuria. Ex juramento enim perjurium generatur. Nemo est enim, qui frequenter jurat, et non aliquando perjuret. … Sicut enim qui facit consuetudinem multa loqui, necesse est ut aliquando et importuna loquatur, et qui facit consuetudinem frequenter manu sua percutere, necesse est ut aliquando it injuste percutiat. [↑](#endnote-ref-3)
4. Cf. (Pseudo-)Chrysostom, *Opus imperfectum in Mattheum*, Homilia 14 cap. 6 (PG 56:711). [↑](#endnote-ref-4)
5. Isidore, *Sententiarum*  2.31.8-9 (PL 83:633): Non est observandum juramentum quod male incaute, aut quod malum in caute, aut quod male et incaute. Quacunque arte verborum quisque juret, Deus tamen, qui conscientiae testis est, ita hoc accipit, sicut ille cui juratur intelligit. Dupliciter autem reus fit qui et Dei nomen in vanum assumit, et proximum dolo capit. [↑](#endnote-ref-5)
6. Chrysostom, *Opus imperfectum in Mattheum,* Homili 12 cap. 5.34 (PG 56:698): Propterea idololatram se facit omnis, qui per aliquid aliud a Deo jurat, etiamsi jurare liceret; qui non reddit Domino Deo suo juramenta sua, sed elementis, et sic dupliciter peccat. Primum, quia jurat; deinde, quia deificat per quem jurat. [↑](#endnote-ref-6)
7. Isidore, *Sententiarum* 2.31.7 (PL 83:633): Sunt multi ad credendum pigri, qui non moventur ad fidem verbi. Graviter autem delinquunt qui sibi loquentes jurare cogunt. [↑](#endnote-ref-7)
8. Augustine, *De Scripturis,* Sermo 180.10.11 (PL 38:978): Et ipse qui exigit jurationem, multum interest si nescit illum falsum juraturum, an scit. Si enim nescit, et ideo dicit, Jura mihi, ut fides ei fiat; non audeo dicere non esse peccatum, tamen humana tentatio est. [↑](#endnote-ref-8)
9. Augustine, *De civitate Dei* 1.24 (PL 41:37): Regulus autem Poenos jam vicerat, imperioque Romano Romanus imperator non ex civibus dolendam, sed ex hostibus laudandam victoriam reportaverat; ab eis tamen postea victus, maluit eos ferre serviendo, quam eis se auferre moriendo. Proinde servavit et sub Carthaginensium dominatione patientiam, et in Romanorum dilectione constantiam, nec victum auferens corpus ab hostibus, nec invictum animum a civibus. [↑](#endnote-ref-9)